विशेषज्ञता की बात निकली है तो आपको बताऊं कि सीएनबीसी की मेरी आखिरी नौकरी के दौरान मेरे बाॅस एक बेहद दिलचस्प व्यक्ति थे। हम दोनों के किसी भी मीटिंग में भाग लेने से पहले वे मुझसे उस कंपनी से संबंधित तमाम जानकारी जुटा लेने के लिये कहते। और फिर ऐसी मीटिंगों के दौरान वे हमेशा पूछते, क्या आप बता सकते हैं कि आप क्या करते हैं? वे अपनी बात को बीच-बीच में तोड़कर तबतक सवाल पूछते जबतक वे कंपनी के काम करने का असल माॅडल नही जान लेते। मुझे अक्सर उनके सवाल बेमानी लगते थे। कई बार मुझे इस बात का बहुत बुरा भी लगता था कि उन्हें कंपनी के बारे में मेरे द्वारा जुटाई गई जानकारी पर भरोसा नहीं है। और फिर समय के साथ मुझे समझ आया कि उनकी इस पूरी कवायद का मकसद उस कंपनी के कामकाज के बारे में आसान शब्दों में जानकारी जुटाना था जो उस मीटिंग की सबसे बड़ी उपलब्धि होती थी। वह किसी भी मीटिंग में एक एमडी बनकर नहीं जाता था; वह मीटिंग में बिल्कुल नौसखिया बनकर अधिक जानने के मकसद से जाता था।